****

**Æмбарынгæнæн фыстæг**

Кусæн программæ ирон æвзагæй 3-æм къласӕн ( чиныджы автор Дзампаты Ларисæ) арæзт æрцыд ног стандарты домæнтæм гæсгææмæ ЮНЕСКО-йы кафедрæйы арæзт ахуырадон комплекты бындурыл. Ирон æвзагæн лæвæрд цæуы къуыри 2 сахаты (æдæппæт 33 ахуырадон къуырийы - 66 сахаты).

Кæд æмæ райдайæн скъола бындур æвæры сывæллæтты алывæрсыг рæзтæн, уæд ирон æвзаг ахуыр кæныны хъуыддаг арæзт у ахæм нысан æмæ хæстæ сæххæст кæнынмæ:

- цæмæй ахуырдзаутæ кæрæдзиимæ иронау дзурын сахуыр уой, уый тыххæй сын хъæуы сæ раст кæсыны, фыссыны æмæ хъуыды кæныны фæлтæрддзинад фидар кæнын:

- ахуырдзауты фысгæ ныхасы рæзтыл кусын, грамматикæйы фарстаты сæ зонындзинæдтæ фылдæр кæнынмæ тырнын:

- сывæллæтты алывæрсыг хъомыладыл кусын мадæлон æвзаджы фæрцы.

Ахуыргæнæгæн бæрæггонд нысантæ сæххæст кæнын хуыздæр бантысдзæн кæсыны æмæ æвзаджы урокты.

Ахуырадон стандартты домæнтæм гæсгæ Уæрæсейы цæрæг алы адæмæн дæр йе ΄взаджы кад се ΄хсæн бæрзонддæр ист æрцæуа. Ирон æвзаджы ахуыргæнджыты размæ æвæрд ис бæрнон проблемæ - предметы ахуыр кæныны хъуыддаг фæхуыздæр кæнын. Уыцы нысан æнцондæр у райдайæн скъолайы æххæст кæнын.

**Ирон æвзаджы программæйы сæйраг идея** у скъоладзауы ахуыры процессы сæйраг архайæг уæвынмæ сразæнгард кæнын.

**Ирон æвзаджы программæйы сæйраг хицæндзинад** – скъоладзаутæн комплексон æгъдауæй æвзаджы тыххæй зонындзинæдтæ раттын.

**Æвзагзонынады программæйы спецификон хицæндзинæдтæ:**

* мадæлон æвзагыл дзурыны нормативон арæхстдзинад: дзырдты растфыссынад æмæ растдзурынад, хъуыдыйæдты арæзт æмæ фыссынад.
* лингвистон компетенци: æвзаджы иуæгты системон ахуырад, сæ арæзт, зæлынад, фыссынад æмæ ныхасы.
* ныхасы компетенци: ныхас æмбарын æмæ дзы арæхстджынæй пайда кæнын хъуыдыйæдтæ аразгæйæ:
* коммуникативон компетенци: æвзагæй пайда кæныны фæлтæрддзинад ныхасы алыхуызон сферæты (царды, ахуырады, официалон, социалон æмæ культурон) рæзын кæнын
* культурон компетенци:
* лингвокультуроведческая (лингвокультурологическая) компетенция: изучение русского языка проводится на основе диалога национальной культуры с русской культурой с целью более глубокого понимания их обеих, а также русского языка и русской речи, созданных на русском языке произведений, для подготовки учащегося к межкультурной коммуникации и для его воспитания как поликультурной личности.

Программæ домы, цæмæй ахуырдзаутæ хицæн кæной мыртæ æмæ дамгъæтæ, базоной тексты сæйрагдæр хъуыды рахицæн кæнын, уацмысы мидис хи ныхæстæй радзурын, дзырдты нысаниуæг зонын, текстæнйæ аивадон æууæлтæ рахатын; сахуыр уой хъуыды кæнын, рæза сæ аивадон æнкъарынад, цымыдис æмæ разæнгард кæной чиныг кæсынмæ.

**Æвзагзонынады программæйы сæйраг нысан:**

* гуырын кæнын уарзондзинад мадæлон æвзагмæ, куыд æппæт ирон адæмы культурæйы æвдисæнмæ;
* ахуырдзаутæм ирон æвзаджы арæзт æмæ функицоналон архайд алы сферæты æмæ ситуациты зонындзинæдтæ рæзын кæнын;

**Æвзагзонынады программæйы сæйраг хæстæ:**

* ирон æвзагмæ уæлдай ахаст гуырын кæнын, куыд ирон культурæйы аивдæр фæзынд;
* разæнгард кæнын дзургæ æмæ фысгæ ныхасы культурæйы бындурон ахуырмæ,
* раттын зонындзинæдтæ ирон æвзаджы нысанты системæй йæ арæз æмæ йæ функцитæ
* зонындзинæдтæй практикон æгъдауæй пайда кæнын литаретурон æвзагыл дзургæ æмæ фысгæ ныхасы

**Предметы струткурæ**

Райдайæн кълæсты ирон æвзаг ахуыр кæнын у лингвистикон ахуырадоы æмæ сывæллæтты ныхасы рæзты фыццаг сæрмагонд этап. Йæ сæрмагондзинад уый мидæг ис, æмæ у æнгом баст у иннæ ахуырадон предметтимæ, уæлдай дæр та ирон литературон кæсынадимæ æмæ уырыссаг æвзаг æмæ литературон кæсынадимæ. Иумæ райсгæйæ аразынц иу ахуырадон хай-дилологи.

Фыццæгæм къласы ирон æвзаг æмæ ныхасы разтыл куысты бындур у «Абетæ» ахуыр кæныны рæстæг. Дих кæны æртæ хайыл:

1. бацæттæгæнæн рæстæг;

2. дамгъæтæ ахуыр кæныны рæстæг;

3. рацыд æрмæг бафидар кæныны рæстæг.

Ацы хæйттæй алкацыйæн дæр лæвæрд цæуы сахæттæ 12с.-бацæттæгæнæн рæстæгæн, 64с-абетæ ахуыр кæнынæн æмæ 20с.-кæсын æмæ фыссын ахуыр кæнынæн.

Кæсын-фыссын ахуыр кæныны сæйраг хæс у: дамгъæтæ фыссын ахуыргæнгæйæ сабиты кæсыныл дæр æфтауын.

Сывæллæттæн, хуымæтæг хуызы сæ графикон æмæ кæсыны навыктæ фидаргæнгæйæ, уæрæхдæр кæны сæ алыварсы дунеæмбарынад, хъæздыг æмæ активон кæны сæ дзырдуат, рагагъоммæ рæзын, сæ грамматикон –орфографион зонындзинæдтæ.

Ног програмæмæ гæсгæ (Юнескойы кафедрæйы проектмæ гæсгæ) афæдзы фæстаг цыппæрæм хайы æвзаг æмæ литературæ хицæн предметы хуызы ахуыр кæнын кæй райдайынц, уымæ гæсгæ сабитæн уæрæхдæр кæнынц сæ дунеæмбарынад æмæ хъуыдыкæнынад, хъæздыгдæр кæны сæ ныхасы хъæд æмæ дзырдуат.

Сывæллæттæ фыццаг хатт 1-ам къласы базонгæ вæййынц ирон æвзаджы системæ æмæ ныхасы культурæимæ

**Предмет «Ирон æвзаг æмæ литературон кæсынад» ахуыр кæныны мидисы рахицæн кæнæн ис ахæм хæйттæ:**

- коммуникативон зонындзинæдтæ ныхасы сæйраг хуызты: хъусын, дзурын, кæсын æмæ фыссыны:

- æвзаджы мадзæлттæ æмæ сæ пайда кæныны фæлтæрддзинад;

- социокультурон зонындзинæдтæ;

- иумæйаг ахуырадон æмæ сæрмагонд ахуырадон зонындзинæдтæ.

Ацы цыппар хайǽ сæйрагдæр у фыццаг – коммуникативон, уымæн æмæ уый фæрцы сбæрæг кæнæн ис, сывæллон цы базыдта ахуыры алы этапты, уый. Фæлæ цыппар хайы кæрæдзийыл сты æнгом баст, æппарæн дзы никæцыйæн ис, уæд хæлд æрцæудзæн ахуырадон предмет «Ирон æвзаг æмæ литературон кæсынады» иудзинад.

**Предметон хай «Ирон æвзаджы системæ»**

**1 хай. «Фонетикæ æмæ графикæ»**

- мыртæ æмæ дамгъæтæ кæрæдзийæ иртасын;

- ирон æвзаджы мырты дих зонын (хъæлæсонтæ – цавдон/æнæцавдон, - лæмæгъ/тыхджын, уырыссаг æвзагæй æрбайсгæ; æмхъæлæсонтæ – æмкъай/æнæкъай, зылангон/æзылангон, дывæргонд, уырыссаг æвзагæй æрбайсгæ.)

- дамгъуаты кæрæдзийы фæдыл куыд æвæрд сты, уый зонын.

**2 хай. «Орфоэпи»**

Скъоладзауы сахуыр кæнын хъæуы:

- ирон литературон æвзаджы æгъдæуттæ зонын, ома ирон æмæ уырыссаг алфавиты уыцы иу дамгъæтæ алыхуызы мыртæ кæй дæттынц, уый зонын (з, с, ц, дз); кавказаг кæй хонæм (хъ,къ,цъ ǽмǽ а.д.), уыцы мырты растдзурынад. Уыдон цæйбæрц хорз бамбарой, уымæй аразгæ уыдзæн сæ аив дзырд.

**3 хай. «Дзырды арæзт»**

Ахуырдзаутæ хъуамæ зоной:

- дзырдтæ уæнгтыл дих кæнын, иу рæнхъæй иннæмæ хæссын;

- адæймæгты нæмттæ æмæ мыггæгтæ, уынгты, фосы æмæ æнд. ах. нæмттæ стыр дамгъæйæ фысгæ кæй сты.

**4 хай. «Лексикæ»**

Скъоладзауы зонын хъæуы:

- дзырдтǽ фæрстытæм гæсгæ иртасын (чи? цы?);

- дзырдтǽ сæ нысаниуæгтæм гæсгæ иртасын (комкоммæ ахæсгæ);

- дзырдтæм антонимтæ, синонимтæ æвзарын зонын;

**5 хай. «Морфологи» (ног чингуытæм гæсгæ)**

- номдары грамматикон миниуджытæ иртасын (хауæн, нымæц)

- миногоны грамматикон миниуджытæ иртасын (хауæн, нымæц); миногон номдаримæ бастæй куыд тасындзæг кæны;

Мивдисæджы грамматикон миниуджытæ иртасын (нымæц, афон, цæсгом)

**6 хай. «Синтаксис»**

Скъоладзауы ахуыр хъæуы:

- ныхас хъуыдыйæдтыл дих кæнын;

- хъуыдыйæдтæ сæ загъды нысанмæ гæсгæ иртасын, - хъæлæсы уагæй раст дзурын;

- хъуыдыйады райдайæн стыр дамгъæйæ фыссын, йæ кæроны та стъæлф æвæрын.

**Предметон хай «Орфографи æмæ пунктуаци»**

Скъоладзауæн бацамонын:

- растфыссынады æгъдæуттæ (хæрз хуымæтæг хуызы)

- чиныгæй æнæ рæдыдæй чысыл тексттǽ фыссын;

- ахуыргæнæджы кастмæ гæсгæ чысыл тексттæ фыссын, рæдыдтыл кусгæйæ сабийæн йæхицæн агурын кæнын йæ рæдыд.

**Предметон хай «Ныхасы рæзт»**

Сывæллæтты ахуыр кæнын:

- дзырдты бæлвырд тематикон къордтыл дих кæнын;

- фæрстытæм гæсгæ цыбыр радзырдтæ аразын;

- хуымæтæг мидисджын нывтæ æвзарын æмæ уыдонмæ гæсгæ дзургæ сочиненитæ æмæ радзырдтæ аразын;

- æрвылбон архайын иронау аив дзурыныл;

- искæйы ныхасмæ бæстон хъусын æмæ йын раст дзуæппытæ дæттын;

- хи хъуыдытæ дзурын;

- хибарæй лæвæрд текстæн йæ хъуыдымæ гæсгæ сæргонд дæттын;

- хи ныхæстæй цыбыр тексттæ дзурын;

- сфæлдыстадон куыстытæ кæнын.

**3-аг кълас** (къуыри – 2 сах., æдæппæт –66 сах.)

**I. Æвзаг æмæ ныхасы тыххæй зонындзинæдтæ**

**2-аг къласы рацыд æрмæг зæрдыл æрлæууын кæнын** (2сах.)

Тексты æмбарынад. Текст хъуыдыйæдтыл дих кæнын. Алфавит. Дзырды мырон-дамгъон раиртæст. Предмет, миниуæг æмæ архайдæвдисæг дзырдтæ. Хъуыдыйад.

**Мыртæ æмæ дамгъæтæ (**8 сах.)

Зылангон æмæ æзылангон æмхъæлæсонтæ. Æмкъай зылангон æмæ æзылангон æмхъæлæсонтæ *(в – ф, г – к, дз – ц, гъ – х, з – с, дж – ч)* кæрæдзийæ иртасын. Æмхъæлæсонтæ *г, к, (кк), къ***-***йы* ивынад *дж, ч, (чч), чъ*-йæ хъæлæсон *ы*-йы разæй.

**Дзырды хæйттæ æмæ дзырдарæзт** (10 сах.)

Дзырды арæзт, йæ хæйттæ (æмбарынад). Кæрон. Уидаг (æмбарынад), æмуидагон дзырдтæ (раиртæст). Æмхъæлæсонты кæрæдзийы ивынад.

Фæсæфтуан (раиртæст). Фæсæфтуантæ *-аг-, -æг-, -он-, -дон-, -джын***-***,* сæ нысаниуджытæ, сæ ахадындзинад. Уидаг æмæ фæсæфтуан. Разæфтуан (раиртæст). Разæфтуантæ *æнæ-, æм-, а-, ба-, ра-, æрба-, ны-, æр-, с-*.Дзырдты растфыссынад разæфтуантимæ. Дзырды бындур.

**Лексикæ** (3 сах.)

Дзырды лексикон нысаниуæг (иумæйаг æмбарынад). Бирæнысаниуæгон дзырдтæ. Синонимтæ. Антонимтæ.

**Ныхасы хæйттæ** (1 сах.)

Номдар, миногон, мивдисæг.

**Номдар** (6 сах.)

Номдар куыд ныхасы хай; йæ иумæйаг нысаниуæг, йæ фæрстытæ, йæ ахадындзинад хъуыдыйады. Сæрмагонд æмæ иумæйаг номдартæ. Стыр дамгъæ сæрмагонд номдарты. Номдарты ивынад нымæцтæм гæсгæ. Номдарты кæрæтты ивынад æндæр дзырдтимæ бастæй.

**Миногон** (4 сах.)

Миногон куыд ныхасы хай йæ иумæйаг нысаниуæг, йæ фæрстытæ.

Миногонтæ се ’ууæлтæм гæсгæ къордтæ кæнын.

Сæ хъуыдымæ гæсгæ хæстæг æмæ ныхмæвæрд миногонтæ.

**Мивдисæг** (9 сах.)

Мивдисæг куыд ныхасы хай; йæ иумæйаг нысаниуæг, йæ фæрстытæ, йæ ахадындзинад нæ ныхасы, йæ роль хъуыдыйады. Мивдисæджы ивынад нымæцтæм, афонтæм гæсгæ. Мивдисæджы æбæлвырд формæ фæсæфтуан-**ын**-имæ. Сæ хъуыдымæ гæсгæ хæстæг æмæ ныхмæвæрд мивдисджытæ. Мивдисджытæ комкоммæ æмæ ахæсгæ нысаниуджыты.

**Хъуыдыйад** (10 сах.)

Хъуыдыйады тыххæй æмбарынад уæрæхдæр, бæлвырддæр кæнын. Хъуыдыйады хуызтæ загъды нысанмæ гæсгæ таурæгъон, хъӕрон, фарстон.. Хъуыдыйæдтæ раст хъæлæсы уагæй кæсын. Æрхæцæн нысæнттæ хъуыдыйады кæрон. Хъуыдыйады сæйраг уæнгтæ. Хъуыдыйады фæрссаг уæнгтæ (хицæн хуызтыл сæ нæ дих кæнгæйæ), сæ ахадындзинад. Сæйрат æмæ зæгъинаджы къордтæ. Хуымæтæг цыбыр æмæ хуымæтæг даргъ хъуыдыйæдтæ. Хъуыдыйæдты мидæг дзырдты кæрæдзиуыл бастдзинад. Хъуыдыйады дзырдты ’хсæн семантикон ахастытæ (синонимон, антонимон, тематикон). Тексты дзырдты кæрæдзиуыл бастдзинад.

**Æртыккаг къласы рацыд æрмæг зæрдыл æрлæууын кæнын** (6 сах.)

**Скъоладзаутæ 3-аг къласы фӕудмӕ базондзысты**

– æмкъай зылангон æмæ æзылангон æмхъæлæсонтæ;

– æмхъæлæсонты кæрæдзийы ивынад;

– дзырды хæйттæ;

– дзырдты растфыссынад разæфтуантæ æмæ фæсæфтуантимæ;

– дзырды ахæсгæ нысаниуæг;

– синонимтæ æмæ антонимтæ;

– номдар, миногон, мивдисæг;

– хъуыдыйады сæйраг æмæ фæрссаг уæнгтæ;

– хуымæтæг цыбыр æмæ хуымæтæг даргъ хъуыдыйæдтæ, сæ интонацион арæзт;

– æрхæцæн нысæнтты хуызтæ хъуыдыйады кæрон;

– текст аразын;

– раст æмæ сыгъдæг фыссыны æгъдæуттæ.

**Скъоладзаутæ 3-аг къласы фӕудмӕ арӕхсдзысты**

– дзырдтæ мырон-дамгъон æвзæрст кæнынмæ;

– зылангон æмæ æзылангон æмхъæлæсонтæ раст фыссын æмæ дзурынмæ;

– дзырдтæ сæ арæзтмæ гæсгæ æвзарынмæ;

– разæфтуантæ æмæ фæсæфтуантæй дзырдтæ аразынмæ;

– дæргъвæтин æмхъæлæсонтæ раст дзурын æмæ фыссынмæ;

– æмуидагон дзырдтæ агурынмæ;

– ныхасы хæйттæ кæрæдзийæ иртасынмæ;

– хъуыдыйæдтæ загъды нысанмæ гæсгæ иртасынмæ æмæ сæ раст хъæлæсы уагæй кæсынмæ;

– предметты нæмттæ æмæ æууæлæвдисæг дзырдтæй дзырдбæстытæ аразынмæ;

– хъуыдыйады сæйраг æмæ фæрссаг уæнгтæ амонынмæ;

– хуымæтæг даргъ хъуыдыйæдтæ аразынмæ;

– хъуыдыйады мидæг дзырдты бастдзинæдтæ бæрæг кæнынмæ;

– лæвæрд схемæтæм гæсгæ хъуыдыйæдтæ аразынмӕ;

– дзырдтæ сæ нысаниуджытæм гæсгæ иртасынмæ, къордтæ сæ кæнынмæ;

– иумæйаг пъланмæ гæсгæ сочиненитæ æмæ изложенитæ фыссынмæ (60-70 дзырды онг);

– текст фыссынмæ, хæйттыл æй дих кæнынмæ;

– тексты темæ æмæ сæйраг хъуыды бæрæг кæнынмӕ;

– тексты хъæугæ информаци агурын æмæ йын сæргонд хъуыды кæнынмӕ;

– текст хæйттыл дих кæнын, йæ алы хайæн дæр сæргонд дæттынмӕ;

– тексты мидис фæрстытæм гæсгæ æвзарынмӕ;

–диалогон ныхасы архайын, цымыдисдзинад, разыдзинад кæнæ æнæразыдзинад æвдисынмӕ;

–хъæугæ информаци райсыны тыххæй фæрстытæ дæттынмӕ;

–искæимæ ныхас кæнгæйæ, хъусын зонын, хъуыды дарддæр хæццæ кæнын, фӕбӕлвырддӕр ӕй кæнынмӕ;

– ныхасы темæ ивын, алыхуызон фæрстытæй пайда кæнынмӕ;

–арфæ кæнын, хатыр курынмӕ;

– цауы, хабары тыххæй дзургæйæ, хи цæстæнгас æвдисынмӕ;

–хъуыды хуыздæр зæгъыны тыххæй синонимтæй, антонимтæй, дзырдты ахæсгæ нысаниуджытæй пайда кæнынмӕ;

–ахуыргæнæджы æххуысæй цыбыр уацхъуыдæн фарстон æмæ таурæгъон хъуыдыйæдтæй пълан аразынмӕ;

– тексты хæйттæ кæрæдзийы фæдыл раст æвæрынмӕ;

– чысыл текст хи ныхæстæй дзурынмӕ;

–ӕрдзмæ цæстдарæнты, куысты, сабиты хъæзтыты тыххæй дзурынмӕ;

–текстæн лексикон анализ кæнынмӕ;

–текст аив æмæ раст кæсынмӕ;

– тексты мидис хæйттыл дих кæнынмӕ;

– текстæн сæргонд хъуыды кæнын кæнæ сæргонд ивынмӕ;

–таурæгъон хъуыдыйæдтæй фарстон æмæ хъæрон хъуыдыйæдтæ аразынмӕ;

–хуымæтæг цыбыр хъуыдыйæдтæй фæрссаг уæнгты фæрцы хуымæтæг даргъ хъуыдыйæдтæ аразынмӕ;

–чысыл текст хи ныхæстæй фыссынмӕ;

–мидисджын нывтæм гæсгæ дзырдтæ се ’ууæлтæм, архæйдтытæм гæсгæ къордтæ кæнын æмæ фыссынмӕ;

– предметты нæмттæ æмæ сæ æууæлæвдисæг дзырдтæй дзырдбæстытæ аразынмӕ;

– нывмæ гæсгæ цыбыр радзырд хъуыды кæнын æмæ фыссынмӕ;

– ӕрдзмæ цæстдарæнты, куысты, сабиты хъæзтыты тыххæй хъуыдыйæдтæ æмæ чысыл радзырдтæ хъуыды кæнын æмæ фыссынмӕ.

**Тематикон пълан 3 кълас**

|  |  |  |  |  |  |
| --- | --- | --- | --- | --- | --- |
| **Урочы**  **номыр** | **Темӕ** | **Фæлхатгæнинаг**  **æрмæг** | **Скъоладзауты архайды хуызтӕ** | **Нымæц** | |
| **3 «А»** | **3 «Æ»** |
| 1 | Дыккаг къласы рацыд æрмæг зæрдыл æрлæууын кæнын**.**  Текст.  Хъуыдыйад. Дзырд» (1сах.) | Дзырд нæмттæ дæтты предметтæн, сæ æууæлтæ æмæ сæ архæйдтытæн, алыхуызон фӕзындтӕн.  Хъуыдыйад –коммуникацийы сæйраг иуæг.  Текст – сæ хъуыдымæ æмæ грамматикон æгъдæуттæм гæсгæ баст хъуыдыйæдтæ. | Иртасын дзырд, хъуыдыйад ӕмӕ текст. Тексты сæргонд.  Бӕрӕг кӕнын тексты хæйттæ – райдайæн, сæйраг хай, кæрон. Тексты æууæлтæ иртасын.Тексты сæйраг хъуыды бæрæг кæнын.  Тексты темæ ӕргом кӕнын, æрфыссын предмет, фæзынд. Схемӕтӕм гӕсгӕ хъуыдыйӕдтӕ аразын.  Хи цардӕй ист цауты тыххӕй аив радзурын. Ӕмбӕлтты раныхӕстӕм лӕмбынӕг хъусын, фӕрстытӕ сӕм дӕттын. Хи хъуыдытӕ дзурын. *Къӕйттӕй куыст* – цӕсгӕмттӕм гӕсгӕ каст. |  |  |
| 2 | Мыртæ æмæ дамгъæтæ  (1сах.) | Мыртӕ ӕмӕ дамгъӕты хицӕндзинӕдтӕ.  Ныхасы хӕйттӕ.  Антонимтæ.  Синонимтæ. | Хъæлæсон æмæ æмхъæлæсон мыртæ æмæ сӕ дамгъæтæ кӕрӕдзийӕ иртасын.  Мыртæ раст дзурын. Дзырдтæ иу рæнхъæй иннæмæ раст хæссыныл кусын. Зылангон ӕмӕ ӕзылангон ӕмхъӕлӕсонты хицӕндзинӕдтӕ.  Текст хи ныхæстæй дзурын. Кӕрӕдзимӕ хъусын ӕмӕ раныхӕстӕ баххӕст кӕнын. Архайын хъуыдыйӕдтӕ раст аразыныл, аив ныхас кӕныныл.  Тексты мидис нывимæ барын.  *Къӕйттӕй куыст* – диалогон ныхас. |  |  |
| 3 | Мыртæ æмæ дамгъæтæ.  Зылангон æмæ æзылангон æмхъæлæсонтæ  ( 1 сах.) | Мыртæ, сæ равзæрд.  Цавд.  Синонимтæ.  Антонимтæ. | Зылангон ӕмӕ ӕзылангон æмхъæлæсонты хицӕндзинӕдтӕ. Мыртӕ раст дзурыныл фӕлтӕрын, сӕ равзӕрдмӕ сын хъус дарын.  Хъус дарын иннӕты дзуӕппытӕм ӕмӕ хъӕугӕ хатдзӕгтӕ кӕнын. Текстæй æвзаргæ фыст кæнын.  Ныв абарын тексты мидисимӕ – ссарын, кӕцы бынат дзы ӕвдыст цӕуы, уый. |  |  |
| 4 | Æмкъай зылангон æмæ æзылангон æмхъæлæсонтæ (1сах.) | Зылангон æмхъæлæсонтæ. Æзылангон æмхъæлæсонтæ.  Номдар. Миногон. Мивдисæг.  Сӕ хъуыдымӕ гӕсгӕ хӕстӕг ӕмӕ ныхмӕвӕрд дзырдтӕ. | Иртасын ӕмкъай зылангон ӕмӕӕзылангон ӕмхъӕлӕсонтӕ, дӕнцӕгтыл сӕӕмбарын кӕнын. Дызӕрдыггаг ӕмхъӕлӕсонты растфыссынад бамбарын. Текст хæйттыл дих кæнын. Алы хайӕн дӕр сæргонд хъуыды кæнын, агурын дзы синонимтӕӕмӕ антонимтӕ. |  |  |
| 5-6 | Æмхъæлæсонтæ *ч, к (кк),къ*-йы ивынад *дж, ч (чч).чъ-*йæ хъæлæсон *ы*-йы разæй ( 2сах.) | Ӕмхъӕлӕсонтӕ. Иууон æмæ бирæон нымæцты хицæндзинæдтæ. | Æмхъæлæсонты кæрæдзийы ивынад ӕмбарын, фӕлтӕрӕнты йӕӕвдисын. Ирон æмæ дыгурон диалектты æмхъæлæсонты хицæндзинæдтæ ӕмбарын – *дж, ч, чъ*-йы бæсты загъд цæуы *дз,к, къ. Ӕндӕр предметтимӕ бастдзинад* – ӕмдзӕвгӕйымидис ӕмбарын ӕмӕ авторы фарстӕн дзуапп дӕттын. Дзырдтӕн синонимтӕӕмӕ антонимтӕ агурын. |  |  |
| 7-8 | Дæргъвæтин æмхъæлæсонтæ дзырдты мидæг (2сах.) | Тексты дих хӕйттыл.  Æмхъæлæсонтæ.  Уæнг.  Синонимтæ. Антонимтæ. Дзырдтӕ иу рӕнхъӕй иннӕмӕ хӕссыны ӕгъдӕуттӕ. | Дӕргъвӕтинӕй цы ӕмхъӕлӕсонтӕ хъуысы, уыдон фысты мидӕг раст нысан кӕнын. Рӕдыдтытӕ агурын ӕмӕ сӕ раст кӕнын. Дӕргъвӕтин ӕмхъӕлӕсонтӕ цы дзырдты ис, уыдон иу рӕнхъӕй иннӕмӕ раст хӕссын.  Тексты мидис нывимæ барын.  *Къордты куыст* – текстæн æндæр сæргонд хъуыды кæнын. Кӕрӕдзийы варианттӕн аргъ кӕнын. Ӕмдзӕвгӕ аив кӕсын. Сæ хъуыдымæ гæсгæ хæстæг æмæ ныхмæвæрд дзырдтæ агурын. |  |  |
| 9 | Дзырды хæйттæ. Кæрон (1сах.) | Дзырдты арӕзт. | Зонын кæроны ӕмбарынад.  Арӕхсын дзырдты кӕрӕттӕ рахицӕн кӕнынмӕ. Фӕрстытӕм гӕсгӕ дзырдтӕм хъӕугӕ кӕрӕттӕӕфтауын.  Фыстыты рӕдыдтытӕ агурын ӕмӕ сӕ хибарӕй раст кӕнын.  Текстæй æвзаргæ каст кæнын, хӕслӕвӕрдмӕ гӕсгӕ дзы хъӕугӕ дзырдтӕ рафыссынмӕ арӕхсын. Тексты сæргонд йæ мидисимæ барын. |  |  |
| 10-11 | Уидаг.  Æмуидагон дзырдтæ (2сах.) | Ныхасы хæйттæ. Синонимтæ. Антонимтæ. Хъуыдыйæдтæ сæ загъды нысанмæ гæсгæ.  Монолог. | Бахъуыды кӕнын уидаджы ӕмбарынад. Дзырдтӕн сӕ уидӕгтӕ бӕрӕг кӕнын Æмуидагон дзырдтæ агурын. Лӕмбынӕг кӕсын ӕмӕ агурын хъӕугӕ орфограммӕтӕ.  *Къордтьы куыст* – нывмæ гæсгæ радзырд аразын.  Хъуыдыйӕдты кӕрон ӕрхӕцӕн нысӕнттӕ раст ӕвӕрын. |  |  |
| 12 | Контролон куыст |  |  |  |  |
| 13 | Рæдыдтытыл куыст |  |  |  |  |
| 14 | Фæсæфтуан (1сах.) | Уидаг. Номдар.  Миногон.  Синонимтæ.  Антонимтæ. | Дзырдтӕн сӕ фӕсӕфтуантӕ хицӕн кӕнын зонын.  Лӕвӕрд фӕсӕфтуанты руаджы ног дзырдтӕ хъуыды кӕнын. Хъуыдыйæдтæ хъуыды кæнын.  Ныв ӕмӕ радзырды мидис барын. Дзырдтӕн агурын сӕ хъуыдымӕ гӕсгӕ ныхмӕвӕрд дзырдтӕ. |  |  |
| 15 | Уидаг æмæ фæсæфтуан (1сах.) | Монолог.  Текстæй æвзаргæ фыст кæнын. | Дзырдты уидаг ӕмӕ фӕсӕфтуан бӕрӕг кӕнын. Схемæтæм гæсгæ дзырдтæ аразын. Дзырдтӕн синонимтæ æмæ антонимтæ агурын.  Тексты хуыз бæрæг кæнын. Монологон ныхас ӕмбарын. Ӕвзаргӕ каст кӕнын. |  |  |
| 16-17 | Дзырды хæйттæ.  Уидаг. Фæсæфтуан. Кæрон (2сах.) | Монолог.  Тексты хуызтæ.  Ныхасы хæйттæ.  Дæргъвæтин æмхъæлæсонты растфыссынад. | Дзырды хæйттæ зонын, кӕрӕдзийӕ сӕ иртасын.Дзырдты хӕйттӕ бӕрӕг кӕнын.  Дӕргъвӕтинӕй цы ӕмхъӕлӕсонтӕ хъуысы, уыдон раст фыссын.  Нывы мидис æвзарын. Тексты хуыз бӕрӕг кӕнын. Ӕмбарын кӕнын, тексты сӕргонд афтӕ цӕмӕн хуыйны, уый.  *Къордты куыст –* текстӕн ӕрхъуыды кӕнын ӕндӕр сӕргонд. Хъусын кӕрӕдзийы хъуыдытӕм, аргъ сын скӕнын.  *Къӕйттӕй куыст* – уыци-уыцийы дзуапп базонын. |  |  |
| 18 | Разæфтуан (1сах.) | Дзырды уидаг, фӕсӕфтуан. Антонимтæ. | Зонын разæфтуаны ӕмбарынад, йӕ растфыссынад. Дзырдты хӕйттӕ бӕрӕг кӕнын. Архайды арӕзтмӕ гӕсгӕ дзырдтӕн хъӕугӕ разӕфтуантӕ фыссын. Тексты хуыз бæрæг кæнын, йæ мидис ын æмбарын. Текстӕй ӕвзаргӕ фыст кӕнын, антонимтӕ дзы агурын. |  |  |
| 19-20 | Дзырды уидаг, разæфтуан, бындур (2сах.) | Разӕфтуан. Уидаг. Кӕрон.  Антонимтæ.  Кæрон.  Уидаг.  Разæфтуан.  Фæсæфтуан. | Разæфтуантӕ раст фыссын.Дзырдтӕ разӕфтуантимӕ ӕмӕ ӕнӕ уыдонӕй, сӕ хицӕндзинӕдтӕ. Разӕфтуанты руаджы архайд иу дзырдӕй ӕвдисын (*дзырд фӕцис –радзырдта* ). Схемæтæм гæсгæ дзырдтæ аразын. Бамбарын, фыстӕг ныффыссынӕн хуыздӕр ахъаз цавӕр ӕвзаг у.  Зонын бындуры ӕмбарынад. Фӕлтӕрӕнтӕӕххӕст кӕнын дзырды бындуры арæзтыл. Схемæтæм гæсгæ дзырдтæ аразын.  Дзырдтӕн сӕ хъуыдымӕ гӕсгӕ ныхмӕвӕрд дзырдтӕ хъуыды кӕнын.  Тексты бӕрӕг кӕнын аргъауы миниуджытӕ, бамбарын, цӕуыл нӕ ахуыр кӕны, уый.. Сбӕрӕг кӕнын архайджыты. Раргом кæнын æмбисæндты мидис.  *Къордты куыст* – хъусынӕмбӕлтты раныхӕстӕм, аргъ сын кӕнын, дзурын хи хъуыдытӕ. |  |  |
| 21-22 | Дзырды лексикон нысаниуæг.  Бирæнысаниуæгон дзырдтæ. Синонимтæ (2сах.) | Ныхасы хæйттæ. Хъуыдыйады  сæйраг уæнгтæ.  Дзырды хæйттæ. | Иртасын бирæнысаниуæгон дзырдтӕ; зонын синонимты ӕмбарынад.  Хъуыдыйӕдтӕӕвзарын хъуыдыйады уӕнгтӕм гӕсгӕ. Дзырдбыды чырӕгтӕ хъӕугӕ дзырдтӕй ӕххӕст кӕнын.  Тексты агурын бирӕнысаниуӕгон дзырдтӕ.  Хъуыдыйӕдты цухгонд бынӕттӕӕххӕст кӕнын сӕ хъуыдымӕ гӕсгӕ хъӕугӕ дзырдтӕй. Ӕмбарын басняйы мидис. |  |  |
| 23 | Антонимтæ (1сах.) | Тексты хуызтæ.  Синонимтæ.  Цавд. | Зонын антонимты ӕмбарынад.  Фӕрстытӕн дзуӕппытӕ дӕттын, антонимтӕй пайдагӕнгӕйӕ.  Тексты агурын сӕ хъуыдымӕ гӕсгӕ хӕстӕг ӕмӕ ныхмӕвӕрд дзырдтӕ. Тексты хуыз бæрæг кæнын. Йæ мидис ын хи ныхæстæй дзурын зонын. |  |  |
| 24 | Ныхасы хæйттæ (1сах.) | Хъуыдыйады уæнгтæ. Номдар. Миногон. Мивдисӕг.  Текстæн сæргонд дæттын. | Иртасын ныхасы хæйттæ æмæ сæ фæрстытæ. Хъуыдыйæдты арӕзтыл кусын.Дзырдтæй хъуыдыйæдтæ аразын.  Бӕрӕг кӕнын тексты сӕйраг хъуыды. Баххӕст кӕнын дзырдбыд.  *Къордты куыст* – цӕттӕ кӕронмӕ гӕсгӕ текстӕн райдайӕн хъуыды кӕнын. |  |  |
| 25 | Номдары иумæйаг нысаниуæг (1сах.) | Номдар. Цавд ӕвӕрыны ӕгъдӕуттӕ.  Синонимтæ. | Бамбарын номдары раиртӕст; йӕ фæрстытæ *чи ?*цы? Дзырдтӕ сӕ фӕрстытӕм гӕсгӕ къордтӕ кӕнын. Иртасын, фӕрстытӕ чи? ӕмӕ цы? цавӕр номдартӕм дӕттӕм, уый.  Тексты хуыз бæрæг кæнын. Тексты сӕйраг хъуыды барын йӕ райдайӕнимӕӕмӕ йын афтӕмӕй сӕргонд хъуыды кӕнын.Текст хæйттыл дих кæнын. |  |  |
| 26-27 | Номдарты ивынад нымæцтæм гæсгæ (2сах.) | Номдар. Сæрмагонд нæмттæ.  Синонимтæ. | Иртасын иууон ӕмӕ бирӕон нымӕцы номдартӕ. Фӕрстытӕ дӕтгӕйӕ, кӕрӕдзийы фӕлварын, куыд бамбӕрстой номдары нымӕцтӕ, уый.  Тексты хуыз бӕрӕг кӕнын. Текстӕй ӕвзаргӕ фыст кӕнын –иууон ӕмӕ бирӕон нымӕцы номдартӕ.  Текст хӕйттыл дих кӕнын. |  |  |
| 28 | Контролон диктант. |  |  |  |  |
| 29 | Рæдыдтытыл куыст. |  |  |  |  |
| 30 | Сæрмагонд æмæ иумæйаг номдартæ (1сах.) | Номдар.  Тексты хуызтæ.  Монолог. | Зонгӕ кӕнын сæрмагонд ӕмӕ иумӕйаг номдартимӕ. Кӕрӕдзийы куыстытӕ бӕрӕг кӕнын, хатдзӕгтӕ скӕнын. Сӕрмагонд нӕмтты растфыссынады раиртӕстӕй раст пайда кӕнын. Сӕрмагонд ӕмӕ иумӕйаг номдартӕ кӕрӕдзиуыл барын.  Тексты сӕрмагонд нӕмттӕ агурын, раст сӕ фыссын. Дзырдбыд баххæст кæнын. Бӕрӕг кӕнын дзырдты тематикон къордтӕ. |  |  |
| 31 | Стыр дамгъæ сæрмагонд номдарты (1сах.) | Номдар. Монолог. | Хъус дарын, сæрмагонд номдартæ куыд фыст сты,уымӕ. Кусын дывӕргонд ӕмхъӕлӕсонты растфыссынадыл.  Тексты хуыз бæрæг кæнын. Бӕрӕг кӕнын, тексты дзырд кӕй номӕй цӕуы, уый; зонын, куыд хуыйны ахӕм ныхас. |  |  |
| 32 | Номдарты кæрæтты ивынад æндæр дзырдтимæ бастæй (1сах.) | Номдар.  Номдарты нымæц.  Дзырды хӕйттӕ. | Цӕст дарын, номдарты кæрæттæ куыд ивынц, уымӕ. Лӕвӕрд дзырдтӕн тексты хъуыдымӕгӕсгӕ фыссын кӕрӕттӕ.  Базонын уыци-уыциты дзуæппытæ.  *Къордты куыст* – дзырдбыдӕххӕст кӕнын. |  |  |
| 33 | Миногон. Йӕ иумæйаг  нысаниуæг (1сах.) | Номдар.  Синонимтæ.  Антонимтæ.  Мырон-дамгъон ӕвзӕрст. | Бамбарын миногоны раиртӕст. Схемæтæ ӕвзарын ӕмӕ сӕӕххæст кæнын. Ӕмхӕццӕйӕ лӕвӕрд хъуыдыйӕдтӕй аразын баст текст.  Текст æмæ ныв кæрæдзиуыл барын.  Текст хæйттыл дих кæнын.  Тексты мидис хи ныхæстæй дзурын. |  |  |
| 34-35 | Миногонтæ сæ æууæлтæм гæсгæ къордтæ кæнын(2сах.) | Синонимтæ.  Антонимтæ.  Тексты хуызтæ. | Базонгӕ уӕвын миногонты къордтимӕ, сӕӕууӕлтӕм гӕсгӕ сӕ дихгӕнгӕйӕ. Хъус дарын дзырдты нысаниуджытӕм. Ӕмбарын кӕнын, афтӕ дихгонд цӕмӕн ӕрцыдысты. Хъус дарын миногонӕй куыд пайдагонд цӕуы, уымӕ.  Тексты агурын миногонтӕ фӕрстытӕм гӕсгӕ.  Тексты хуыз бæрæг кæнын.  Текстæй æвзаргæ фыст кӕнын. Тексты мидис барын нывимӕ. Предмет йӕӕууӕлтӕм гӕсгӕ зонын. Тексты ныхмӕвӕрд дзырдтӕагурын.  *Къордты куыст* – хъусын кӕрӕдзийы дзуӕппытӕм, кӕнын хатдзӕгтӕ. |  |  |
| 36 | Сæ хъуыдымæ гæсгæ хæстæг æмæ ныхмæвæрд миногонтæ (1сах.) | Номдар. Синонимтæ.  Антонимтæ. | Хъуыды зӕгъынӕн агурын хъӕугӕ дзырдтӕ. Хæццæйæ лæвæрд дзырдтæй аразын хъуыдыйæдтæ. Хъуыдыйады уæнгтæ бæрæг кӕнын.  Дзырдтӕн хъуыды кӕнын синонимтӕӕмӕ антонимтӕ. Текстӕн хъуыды кӕнын сӕргонд.. Дзырдбыд баххӕст кӕнын.  *Къӕйттӕй куыст* – диалогон ныхасы архайын. |  |  |
| 37-38 | Мивдисæг, йæ иумæйаг нысаниуæг (2сах.) | Номдар. Сæйрат. Зæгъинаг. Архайдӕвдисӕг дзырдтӕ, сӕ ахадындзинад.  Тексты сæргонд. | Фӕрстытӕм гӕсгӕ хъуыдыйӕдты мивдисджытӕ агурын. Бӕрӕг кӕнын мивдисӕджы бастдзинӕдтӕ хъуыдыйады мидӕг. Предметты нӕмттӕ бӕттын, цы архайдӕвдисӕг дзырдтимӕ баст сты, уыдонимӕ. Хи дзуӕппытӕ бӕрӕг кӕнын зонын, раст дзуӕппытимӕ сӕ барын. Хъуыдымӕ гӕсгӕ хъæугæ мивдисджытæ æвзарын.  Лӕвӕрд дзырдтӕй хъуыдыйӕдтӕ аразын. Дзырдбыдимӕ куыст. Текстӕн сӕргонд хъуыды кӕнын. Текст хӕйттыл дих кӕнын.  *Къордты куыст* – дзырдбыд баххӕст кӕнын. |  |  |
| 39-40 | Мивдисæджы ивынад  нымæцтæм гæсгæ (2сах.) | Номдар.  Номдары нымæцтæ.  Хъуыдыйады уæнгтæ.  Диалог.  Монолог. | Мивдисджытӕ къордтӕ кӕнын сӕ нымӕцтӕм гӕсгӕ. Мивдисӕджы нымӕц бӕрӕг кӕнын номдары нымӕцмӕ гӕсгӕ.Фӕрстытӕм гӕсгӕ иртасын мивдисджыты нымӕцтӕ.  Текстӕй ӕвзаргӕ фыст кӕнын. Хæццæйæ лæвæрд хъуыдыйæдтæй баст текст аразын. |  |  |
| 41-42 | Мивдисджыты ивынад афонтæм гæсгæ (2сах.) | Мивдисӕджы цӕсгӕмттӕ. Номдар.  Миногон.  Тексты хæйттӕ.  Цавд. | Бамбарын мивдисӕджы афонты хицӕндзинӕдтӕ, сӕ фӕрстытӕм гӕсгӕ сӕ иртасын.  Фыстӕг фыссын ахуыр кӕнын лӕвӕрд пъланмӕ гӕсгӕ.Текст хæйттыл дих кæнын.  *Къордты куыст* - рæзын кæнын пъланмӕ гæсгӕ радзырд фыссыны арæхстдзинæдтæ, кӕрӕдзимӕ хъусын ӕмӕ хъӕугӕ хатдзӕгтӕ кӕнын. |  |  |
| 43-44 | Мивдисæджы æбæлвырд  формæ фæсæфтуан  **ын**-имæ (2сах.) | Мивдисæг.  Мивдисæджы афонтæ.  Номдар. | Бамбарын, мивдисæджы æбæлвырд формæ архайдæн æрмæстдæр йæ ном кӕй февдисы,уый.  Иртасын мивдисджытӕӕбӕлвырд формӕйы. Хъус дарын, нырыккон афоны мивдисджытӕ цӕмӕй хицӕн кӕнынц ӕбӕлвырд формӕйы мивдисджытӕй.  Хибарӕй хъуыды кӕнын хъуыдыйӕдтӕ мивдисӕджы ӕбӕлвырд формӕимӕ. |  |  |
| 45 | Сæ хъуыды-  мæ гæсгæ хæстæг æмæ ныхмæвæрд  мивдисджытæ (1сах.) | Синонимтæ.  Антонимтæ. | Мивдисджытӕй аразын синонимон рӕнхъытӕӕмӕ антонимон къӕйттӕ.  Пъланмӕ гӕсгӕ радзырд фыссын, хӕстӕг ӕмӕ ныхмӕвӕрд мивдисджытӕй пайдагӕнгӕйӕ.  Иртасын сӕ хъуыдымӕ гӕсгӕхӕстӕг ӕмӕ ныхмӕвӕрд мивдисджытӕ. Бӕрӕг кӕнын мивдисджыты афоны формӕтӕ. Хӕслӕвӕрдмӕ гӕсгӕ текстӕй хъӕугӕ дзырдтӕ фыссын.  Тексты мидис ӕмбарын ӕмӕ дзы хъӕугӕ хатдзӕгтӕ кӕнын. |  |  |
| 46-47 | Хъуыдыйад**.** Хъуыдыйады хуызтæ сæ загъды нысанмæ гæсгæ» (2сах.) | Хъуыдыйад. Мырон – дамгъон анализ. Уæнг.  Сæрмагонд нæмтты растфыссынад. | Хъæлæсы уагмæ гæсгæ иртасын таурæгъон, фарстон, разæнгардгæнæн хъуыдыйæдтæ, ӕрхӕцӕн нысӕнттӕ раст ӕвӕрын.  Схемæтимæ куыст – ӕвӕрд ӕрхӕцӕн нысӕнттӕм гӕсгӕ хъуыды кӕнын хъуыдыйӕдтӕ, сӕ загъды нысанмӕ гӕсгӕ сӕ иртасгӕйӕ.  Баст текст хицæн хъуыдыйæдтæй иртасын. Текст хицӕн хъуыдыйӕдтыл дих кӕнын. |  |  |
| 48-49 | Хъуыдыйады  сæйраг уæнгтæ (2сах.) | Сæрмагонд нæмттæ.  Хъуыдыйад.  Сæйрат.Зæгъинаг.  Ныхасы хæйттæ. | Сӕрмагонд нӕмттӕ иртасын иумӕйаг номдартӕй. Зонын сӕйраг уӕнгты ӕмбарынад, сӕ хицӕндзинад иннӕ хъуыдыйады уӕнгтӕй.  Сӕйраг уӕнгтӕ агурын фӕрстытӕм гӕсгӕ. Хъуыдыйады цухгонд бынӕттӕӕххӕст кӕнын хъӕугӕ сӕйраг уӕнгтӕй. Хъус дарын мырты хицæндзинæдтæм ирон æмæ дыгурон диалектты.*Къордты куыст* – дзырдбыд ӕххӕст кӕнын. Тексты сӕргонд барын йӕ мидисимӕ. Текстӕн сӕргонд хъуыды кӕнын. |  |  |
| 50 | Контролон куыст |  |  |  |  |
| 51 | Рæдыдтытыл куыст |  |  |  |  |
| 52-53 | Хъуыдыйады  фæрссаг уæнгтæ фæрстытæм гæсгæ иртасын (2сах.) | Хъуыдыйады сӕйраг уæнгтæ. Синонимтæ.  Антонимтæ. | Бамбарын, сӕйрат ӕмӕ зӕгъинаг хъуыдыйады сӕйраг уӕнгтӕ кӕй сты, уый. Хъус ӕрдарын, уыдонӕй уӕлдай ма хъуыдыйады цы уæнгтӕ вӕййы, уыдонмӕ, цы функцитӕӕххӕст кӕнынц, уымӕ. Хъуыдыйӕдтӕй ӕвзаргӕ фыст кӕнын.  Хъуыдыйӕдты сӕйраг уӕнгтӕ агурын ӕмӕ уыдонӕй иннӕ дзырдтӕм фӕрстытӕ дӕттын.  Текстæн райдайæн хъуыды кæнын – фыстӕг фыссын. |  |  |
| 54-56 | Хуымæтæг цыбыр æмæ хуымæтæг даргъ хъуыдыйæдтæ (3сах.) | Хъуыдыйад. Хъуыдыйады сæйраг уæнгтæ.  Хъуыдыйӕдтӕ сӕ загъды нысанмӕ гӕсгӕ.  Монолог.  Зылангон æмæ æзылангон æмхъæлæсонтæ. Синонимтæ. Антонимтæ. | Ӕрмӕст сӕйраг уӕнгтӕй арӕзт хъуыдыйӕдтӕ. Хъус ӕрдарын, хъуыдыйæдтӕ сæ арæзтмæ гæсгæ куыд дих кӕнынц, уымӕ. Иртасын хуымӕтӕг цыбыр ӕмӕ хуымӕтӕг даргъ хъуыдыйӕдтӕ.  Тексты хуыз бæрæг кæнын, иртасын, дзырд дзы кӕй номӕй цӕуы, уый. Ныхасы хъæд рæзын кæнын – лæвæрд фæрстытæн æххæст дзуæппытæ дæттын.  Текст хæйттыл дих кæнын, йӕ сӕйраг хъуыды йын рахицӕн кӕнын зонын. |  |  |
| 57-58 | Хъуыдыйады мидæг дзырдты кæрæдзиуыл бастдзинад (2сах.) | Ныхасы хӕйттӕ.  Сæйраг уæнгтæ. Фæрссаг уæнгтæ. Синонимтæ. Антонимтæ. | Дзырдты ӕхсӕн бастдзинӕдтӕ фӕрстытӕм гӕсгӕ бӕрӕг кӕнын. Бамбарын, фарст кӕцы дзырдтӕй лӕвӕрд цӕуы, уый.  Дзырдтӕн антонимтӕ агурын.  Текстӕн сӕргонд хъуыды кӕнын.  *Къордты куыст* – фӕрстытӕ дӕтгӕйӕ, кӕрӕдзийы дзуӕппытӕн аргъ кӕнын, иумӕйаг хатдзӕгтӕм ӕрцӕуын. |  |  |
| 59 | Рацыд ӕрмӕг зӕрдыл ӕрлӕууын кӕнын. Хъӕлӕсонтӕ ӕмӕ ӕмхъӕлӕсонтӕ. | Хъӕлӕсон ӕмӕ ӕмхъӕлӕсон мыртӕӕмӕ дамгъӕтӕ, сӕхицӕндзинӕдтӕ.  Диалог. Монолог. | Иу дзырды мырон скондӕй пайдагӕнгӕйӕ, аразын ӕндӕр дзырдтӕ. Хъуыдыйæдтæ сæ арæзтмæ гæсгæ бӕрӕг кӕнын.  Схемæтимӕ куыст.  *Къӕйттӕй куыст* – диалогон ныхасы архайын. |  |  |
| 60 | Дзырды хӕйттӕ (1сах.) | Дзырды хӕйттӕ. Уӕнг.  Дзырдтæ иу рæнхъæй иннæмæ хæссын. Диалог. Монолог. | Дзырды хæйттæ иртасын ӕмӕ сӕ бӕрӕг кӕнын зонын.  Кӕрӕдзийы куыстытӕн аргъ кӕнын, зӕгъын хи хъуыдытӕ.  Тексты хуыз бæрæг кæнын.  *Къӕйттӕй куыст* – диалогон ныхасы архайын. |  |  |
| 61 | Дзырдты  лексикон нысаниуджытæ (1сах.) | Бирæнысаниуæгджын дзырдтæ.  Синонимтæ. Антонимтæ.Сӕ хъуыдымӕ гӕсгӕ хӕстӕг ӕмӕ ныхмӕвӕрд дзырдтӕ. Ныхасы хӕйттӕ. | Дзырдтӕн агурын сӕ хъуыдымӕ гӕсгӕ хӕстӕг ӕмӕ ныхмӕвӕрд дзырдтӕ. Ныхасы хӕйттӕм гӕсгӕ сӕ къордтӕ кӕнын.Тексты-хынцинаджы мидис ӕмбарын, дзуапп дӕттын авторы фарстӕн, агурын сӕ хъуыдымӕ гӕсгӕ ныхмӕвӕрд дзырдтӕ.  *Къӕйттӕй куыст* – диалогон ныхасы архайын. |  |  |
| 62-64 | Ныхасы хæйттæ. (3сах.) | Ныхасы хӕйттӕ – номдар, миногон, мивдисӕг. | Предметтӕн агурын ӕууӕлӕвдисӕг дзырдтӕ. Ӕмбарын кӕнын сӕрмагонд нӕмтты растфыссынад. Агурын номдартӕ, цы мивдисджытимӕ баст сты, уыдонимӕ.  Мивдисӕджы афоны формӕтӕ бӕрӕг кӕнын. |  |  |
| 65-66 | Хъуыдыйад (2сах.) | Хъуыдыйад.  Хъуыдыйады сæйраг уæнгтæ.  Хъуыдыйады фæрссаг уæнгтæ.  Синонимтæ. Антонимтæ. | Хъуыдыйӕдтӕ сӕ загъды нысанмӕ гӕсгӕ хицӕн кӕнын. Хъуыдыйӕдты сӕйраг ӕмӕ фӕрссаг уӕнгтӕ агурын.  Текст - хынцинагæн раст дзуапп раттын.  Нывтæм гæсгæ хъуыды кæнын радзырд. Тексты хуыз бæрæг кæнын.  *Къордты куыст* – радзырд кӕсын цӕсгӕмттӕм гӕсгӕ. |  |  |
| 67 | Контролон диктант. |  |  |  |  |
| 68 | Рæдыдтытыл куыст. |  |  |  |  |